పెళ్లికని దాచుకున్న డబ్బుతో వారి కడుపు నింపారు! - US Couple Cancels Big Wedding, Uses Deposit To Feed Needy
పెళ్లంటే బంధువులు, స్నేహితులు, సన్నిహితుల్ని పిలిచి అంగరంగ వైభవంగా చేసుకోవాలనుకుంటారంతా! అమెరికాలోని ఇల్లినాయిస్‌కు చెందిన ఓ జంట కూడా తమ వివాహం ఇంతకంటే ఘనంగా జరగాలని కలలు కంది. అంతేనా.. వచ్చే అతిథులకు పంచభక్ష్యపరమాన్నాలు సిద్ధం చేయించడం కోసం సుమారు మూడున్నర లక్షలకు పైగానే కూడబెట్టింది కూడా! కానీ అంతలోనే కరోనా కల్లోలం సృష్టించి వారి కలలను కల్లలు చేసింది.. దీంతో ఎంతో ఘనంగా మనువాడాలనుకున్న ఆ జంట సింపుల్‌గా ఉంగరాలు మార్చుకొని ఒక్కటయ్యారు. అయినా తమ పెళ్లి విందు కోసం కూడబెట్టిన మొత్తాన్ని తమ వ్యక్తిగత అవసరాల కోసం వినియోగించకుండా అవసరార్థులకు అన్నం పెట్టి వారి ఆకలి తీర్చారు. అందుకే ఈ కొత్త జంటపై సర్వత్రా ప్రశంసల వర్షం కురుస్తోంది. 'నిండు నూరేళ్లు చిలకా గోరింకల్లా కలిసుండమ'ని ఆశీర్వాదాలు వెల్లువెత్తుతున్నాయి.
ఎమిలీ బగ్‌, బిల్లీ లూయీస్‌.. అమెరికాలోని ఇల్లినాయిస్‌కు చెందిన ఈ జంట గత మూడేళ్ల క్రితం ఓ ఆన్‌లైన్‌ డేటింగ్‌ యాప్‌ ద్వారా పరిచయమయ్యారు. ఆపై వీరి స్నేహం ప్రేమగా మారడం, తమ ప్రేమను పెళ్లి పీటలెక్కించాలని నిర్ణయించుకోవడం వెంటవెంటనే జరిగిపోయాయి. ఎంతో గాఢంగా ప్రేమించుకున్న ఈ జంట.. తమ పెళ్లిని జీవితాంతం గుర్తుండిపోయేలా వైభవంగా జరుపుకోవాలనుకున్నారు. మరి, పెళ్లంటే ఎంత ఖర్చుంటుందో ప్రత్యేకించి చెప్పక్కర్లేదు. అందులోనూ ముఖ్యంగా.. వచ్చే అతిథులు సంతృప్తి పడేలా విభిన్న రకాల వంటకాలతో విందు చేయడం మామూలే! ఈ క్రమంలో- తమ పెళ్లి విందు కోసం ఏకంగా మూడున్నర లక్షలకు పైగానే కూడబెట్టుకున్నారీ క్యూట్‌ కపుల్‌.
ఇక లాభం లేదనుకొని..!
ఇక పెళ్లికి అన్ని ఏర్పాట్లు చేసుకుంటోన్న తరుణంలోనే అనుకోని అతిథిలా వచ్చింది కరోనా మహమ్మారి. ఈ ప్రతికూల పరిస్థితుల్లో ఎందరో పెళ్లి కలల్ని ఛిన్నాభిన్నం చేసినట్లే ఈ అమెరికన్‌ జంట వివాహ ప్రణాళికల్నీ తలకిందులు చేసింది కరోనా. అయినా కొన్నాళ్లు వేచి చూద్దాం అంటూ పలుమార్లు తమ పెళ్లిని వాయిదా వేసుకుంటూ వచ్చారీ అందాల జంట. ఈ క్రమంలో మహమ్మారి విజృంభణ రోజురోజుకీ అధికమవుతోందే తప్ప తగ్గట్లేదని గ్రహించిన ఎమిలీ-బిల్లీ జంట.. ఇక ఎలాగోలా పెళ్లికి సిద్ధమైపోయారు. అందరూ కష్టంలో ఉన్న తరుణంలో తమ వివాహం కూడా సింపుల్‌గానే జరుపుకోవాలనుకున్నారు. అనుకున్నట్లుగానే.. స్థానిక సిటీ హాల్‌లో ఉంగరాలు మార్చుకొని ఒక్కటయ్యారు. అంతేకాదు.. తమ వివాహానికి ఈ జంట చాలా క్యాజువల్‌గా ముస్తాబై తమ సింప్లిసిటీని చాటుకోవడం విశేషం.
వారికి పెళ్లి భోజనం వడ్డించి..!
పెళ్లి కోసం దాచుకున్న డబ్బును ఉపయోగించకపోయినా, లేదంటే అందులో నుంచి కొంత మొత్తం మిగిలినా మనమైతే ఏం చేస్తాం.. ఇతర వ్యక్తిగత అవసరాల కోసం వాడతాం. కానీ ఎమిలీ-బిల్లీ జంట అలా ఆలోచించలేదు. తమ పెళ్లి సింపుల్‌గా జరిగితేనేం.. ఆ డబ్బుతో నలుగురి ఆకలి తీర్చితే చాలనుకున్నారు. అందుకే స్థానిక స్వచ్ఛంద సంస్థ సహకారం పొందుతోన్న సుమారు 200 మంది అవసరార్థులకు విందు భోజనం అందించారు. మానసిక ఆరోగ్యంపై అందరిలో అవగాహన నింపే ఈ ఎన్జీవోలో వధువు ఎమిలీ పనిచేస్తుండడం విశేషం. ఇలా తమ పెళ్లి విందు భోజనం ఏర్పాటుకు అక్కడి ఓ క్యాటరింగ్‌ ఏజెన్సీ సహకారం తీసుకున్న ఈ క్యూట్‌ కపుల్‌.. మ్యాష్‌డ్‌ పొటాటోస్‌, స్టఫింగ్‌, గ్రీన్‌ బీన్స్‌, క్రాన్‌బెర్రీ సాస్‌, సలాడ్‌, కుకీస్‌.. వంటి పదార్థాలన్నీ బాక్సుల రూపంలో ప్యాక్‌ చేయించి.. వాటిని అవసరార్థులకు పెళ్లి భోజనంగా అందించింది.
మనసు తృప్తి పడింది!
మనమేదైనా అనుకున్న పని జరగ్గపోయినా, ఒకటి అనుకుంటే మరొకటి జరిగినా నిరాశ పడిపోవడం సహజం. అలాంటప్పుడు మరొకరికి సహాయపడడం వల్ల కలిగే సంతృప్తి దేనికీ సాటిరాదు. తమ మనసు కూడా అలాంటి ఆనందంతోనే ఉప్పొంగిపోతోందంటున్నారీ న్యూ కపుల్‌. 'ఘనంగా పెళ్లి చేసుకోవాలనుకున్నాం.. అంతలోనే కరోనా వచ్చి మా ఆశలన్నీ ఆవిరి చేసింది. అయితేనేం.. ఇలా సింపుల్‌గా పెళ్లాడినా ప్రస్తుత ప్రతికూల పరిస్థితుల్లో నలుగురికీ సహాయం చేశామన్న సంతృప్తితో మా మనసులు నిండిపోయాయి..' అంటున్నారీ లవ్లీ కపుల్‌. అందుకే ఈ నవ దంపతుల సహాయం పొందిన వారి నుంచే కాదు.. సోషల్‌ మీడియాలోనూ వీరికి ప్రశంసలు వెల్లువెత్తుతున్నాయి. 'హీరోస్‌', 'అద్భుతమైన జంట.. చక్కటి ఆలోచన.. వీరు చేసిన పని అందరికీ స్ఫూర్తిదాయకం!' అంటూ ఈ కొత్త జంటను ప్రశంసలతో ఆశీర్వదిస్తున్నారు.
ఎక్కడో అమెరికాలోనే కాదు.. ఇక్కడ మన దేశంలోనూ కరోనా తర్వాత ఈ విధంగా ఎలాంటి ఆడంబరాలకు తావు లేకుండా సింపుల్ గా పెళ్లి చేసుకుని, పెళ్లికయ్యే ఖర్చుని ఇలా వివిధ సామాజిక సేవా కార్యక్రమాలకు కేటాయించిన జంటలెన్నో ఉన్నాయి. ఇలాంటివారిని ప్రతి ఒక్కరూ ఆదర్శంగా తీసుకుంటే ఎంతో బాగుంటుంది కదూ !
pellikani daachukunna dabbutho vaari kadupu nimpaaru! - US Couple Cancels Big Wedding, Uses Deposit To Feed Needy
pellante bandhuvulu, snehitulu, sannihitulni pilichi angaranga vaibhavangaa chesukovalanukuntaramta! americaloni illinaayisnu chendina oo janta kuudaa tama vivaham intakante ghanamgaa jaragaalani kalalu kandi. antena.. vache atithulaku panchabhakshyaparamaannaalu siddham cheyinchadam kosam sumaru moodunnara lakshalaku paigane koodabettindi kuudaa! cony antalone  karona kallolam srushtinchi vaari kalalanu kallalu chesindi.. deentho entho ghanamgaa manuvaadaalanukunna aa janta sympullega ungaraalu maarchukoni okkatayyaru. aina tama pelli vindu kosam koodabettina mottaanni tama vyaktigata avasaraala kosam viniyoginchakundaa avasaraarthulaku annam petti vaari aakali teerchaaru. anduke ee kotta jantapai sarvatra prasamsala varsham kurustondi. 'nindu noorellu chilaka gorinkalla kalisundama'ni aasiirvaadaalu velluvettutunnaay.
emily bug, billey luise.. americaloni illinaayisnu chendina ee janta gatha moodella kritam oo anline datingi yape dwara parichayamayyaaru. aapai veeri sneham premagaa maaradam, tama premanu pelli peetalekkinchaalani nirnayinchukovadam ventaventane jarigipoyayi. entho gaadamgaa preminchukunna ee janta.. tama pellini jeevitaantam gurtundipoyela vaibhavangaa jarupukovalanukunnara. mari, pellante entha kharchuntundo pratyekinchi cheppakkarledu. anduloonuu mukhyamgaa.. vache atithulu santrupti padela vibhinna rakala vantakaalato vindu cheyadam maamoole! ee kramamlo- tama pelli vindu kosam ekamgaa moodunnara lakshalaku paigane kuudabettukunnaarii cute kapule.
ika laabham ledanukoni..!
ika pelliki anni erpaatlu chesukuntonna tarunamlone anukoni atithilaa vachindi karona mahammari. ee pratikuula paristhitullo endaro pelli kalalni chinnabhinnam chesinatle ee americonne janta vivaha pranaalikalnii talakindulu chesindi karona. aina konnaallu vechi chuddam antuu palumaarlu tama pellini vaayidaa vesukuntu vachari andaala janta. ee kramamlo mahammari vijrumbhana rojurojuki adhikamavutonde tappa taggatledani grahinchina emily-billey janta.. ika elagola pelliki siddhamaipoyaaru. andaruu kashtamlo unna tarunamlo tama vivaham kuudaa simpullegaane jarupukovalanukunnara. anukunnatlugaane.. sthaanika city halealo ungaraalu maarchukoni okkatayyaru. antekaadu.. tama vivaahaaniki ee janta chala cageuvalniga mustabai tama cimplicitiini chatukovadam visesham.
vaariki pelli bhojanam vaddinchi..!
pelli kosam daachukunna dabbunu upayoginchakapoyina, ledante andulo nunchi kontha mottam migilina manamaithe yem chestam.. itara vyaktigata avasaraala kosam vaadataam. cony emily-billey janta alaa aalochinchaledu. tama pelli sympullega jarigithenem.. aa dabbutho naluguri aakali teerchithe chaalanukunnaaru. anduke sthaanika swachchanda samstha sahakaaram pondutonna sumaru 200 mandi avasaraarthulaku vindu bhojanam andinchaaru. maanasika aarogyampai andarilo avagaahana nimpe ee enjeevolo vadhuvu emily panichestundadam visesham. ilaa tama pelli vindu bhojanam erpaatuku akkadi oo cateringli agency sahakaaram teesukunna ee cute kapule.. mashedy potatose, stuffinge, green beense, cranmebrry sase, saladm, kukise.. vanti padaarthaalannii baxula roopamlo pyaake cheyinchi.. vaatini avasaraarthulaku pelli bhojanamgaa andinchindi.
manasu trupti padindi!
manamedaina anukunna pani jaraggapoyina, okati anukunte marokati jarigina niraasa padipovadam sahajam. alantappudu marokariki sahayapadadam valla kalige santrupti denikee saatiraadu. tama manasu kuudaa alanti aanandamtone uppongipotondantun nyoo kapule. 'ghanamgaa pelli chesukovalanukunnam.. antalone karona vachi maa aasalannee aaviri chesindi. ayitenem.. ilaa sympullega pelladina prastuta pratikuula paristhitullo nalugurikee sahayam chesamanna santruptitoe maa manasulu nindipoyaayi..' antunnari lavli kapule. anduke ee nava dampatula sahayam pondina vaari nunche kaadu.. soshalni medialonu veeriki prasamsalu velluvettutunnaay. 'herose', 'adbhutamaina janta.. chakkati aalochana.. veeru chesina pani andarikee sphuurtidaayakam!' antuu ee kotta jantanu prasamsalatoe aasiirvadistunnaaru.
ekkado americalone kaadu.. ikkada mana desamloonuu karona tarvaata ee vidhamgaa elanti aadambaraalaku taavu lekunda simpul gaa pelli chesukuni, pellikayye kharchuni ilaa vividha saamaajika seva kaaryakramaalaku ketayinchina jantalenno unnaayi. ilaantivaarini prati okkaruu aadarsamgaa teesukunte entho baguntundi kadhuu !